open-index/open-wikipedia-markdown huggingface dataset:
Novosibirscum

**Novosibirscum** vel **Neosibiria** (Russice Новосибирск, tr. *Novosibirsk*) vel **Neonicolaopolis**, urbs est in Sibiria Occidentali, ad flumen Obium, metropolis Regionis Novosibirscensis atque Districtus Foederalis Sibirici Foederationis Russicae. Circa 1 620 milia incolarum (anno 2021) habens, maxima urbs Sibiriae et tertia maxima urbs Russiae est. 

Anno 1893, loco aedificationis pontis ferriviae trans Obium condita, anno 1903 facta est urbs nomine *Neonicolaopolis,* vulgo *Novo-Nikolaevsk* (Ново-Николаевск). Anno 1925, nomen suum hodiernum accepit. Anno 1985 ferrivia subterranea aperta est. 

thumb|Novosibirsci partis mediae de aere despectus
Novosibirscum magna commercii, industriae et scientiae sedes, etiam magnum vectorium focus est.

[thumb|[Statio ferriviaria principalis Novosibirsci]]
## Communium coniunctiones 
* 20px|Ucraina Charcovia, Ucraina
* border|20px|Res publica Coreana Daejeon, Res publica Coreana
* 20px|Armenia Erevanum, Armenia
* 20px|Romania Georgiopolis, Romania
* 20px|Civitates Foederatae Americae Minneapolis, Civitates Foederatae Americae
* 20px|Ruthenia Alba Minscum, Ruthenia Alba
* 20px|Bulgaria Odessus, Bulgaria
* border|20px|Iaponia Sapporum, Iaponia
* 20px|Russia / 20px|Ucraina Sebastopolis, Russia / Ucraina
* 20px|Res publica popularis Sinarum Shenyang, Res publica popularis Sinarum
* 20px|Civitates Foederatae Americae Urbs Sancti Pauli de Minnesota, Civitates Foederatae Americae

## Notae 
## Nexus externi 

Categoria:Condita 1893
Categoria:Urbes milies milium incolarum
Innocentius XI

**Innocentius XI** (natus *Benedictus Odescalchi* Novi Comi die 16 Maii 1611; Romae die 12 Augusti 1689 mortuus) fuit Pontifex Maximus a die 21 Septembris 1676.

## Iuventus et cursus honorum in curia 
[thumb|left|Domus natalis papae Innocentii XI [Novum Comum|Novi Comi]]

Benedictus Odescalchi ex Langobarda gente antiquo atque nobili genere natus est et apud Novi Comi Iesuitas studia exercuit; cum adhuc puer esset, MDCXXII anno patre et MDCXXX anno matre orba fuit: eius tutelam accepit avunculus Papirius (Italice *Papirio*), qui in urbem Genuam eum ad se vocavit. Mercaturas et administrationem fecerat, antequam iuris civilis et canonici cursus incepit Romae et Neapoli, in qua MDCXXXIX anno licentiam obtinuit.

Romae cum cardinalibus Alphonso de la Cueva, Francisco Barberino et Ioanne Baptista Pamphili, futuro Innocentio X Papa, amicitiam contraxit; tunc cursum in Curia Romana facere statuit: fulminis instar processit. Urbanus VIII, Barberinorum gente natus, protonotarium participem, Timbri commissarium generalem, Maceratae et Piceni gubernatorem eum nominavit. MDCXLV anno, etsi sacerdos non erat et quintum et trigesimum annum agebat, a Innocentio X sanctorum Cosmae et Damiani cardinalis creatus est.

Postea, Ferrariae legatus factum est per MDCXLVIII anni famem, qua traditum est cardinalem Benedictum populo proximum esse; MDCL anni mense Aprili, Novariae episcopus creatus est; post paucos menses, sacerdos factus est et postea consecratus est: in dioecese bonus pastor fuit et secundum Tridentini Concilii regulas caritatem propagavit; tamen magnus reformator non fuit.

## Innocentii XI pontificatus 
Postquam MDCLXXVI Clemens X papa mortuus erat, longum patrum purpuratorum concilium in gravibis dissensionibus evenit et in exitu *Odescalchi* cardinalis, notabili auctoritate confisus, electus est. Innocentium XI sibi nomen imposuit et per tredecim annos Ecclesiam et Pontificiam rem publicam rexit, cum praecipue operam daret ut huc reformatae Ecclesiae sectatores et illuc Turcae cohiberentur.

Innocentius XI enim a 1676 anno ad 1689 annum papa fuit. Severissime moratus vir erat: contra immoderatum matronarum Romanarum luxum leges promulgavit; Episcopis austeras regulas imposuit; contra Ludovicum XIV Franciae regem fuit, cum creatos ab eo Episcopos non ratos haberet.

Praeterea, in dinimicatione contra Turcas validum auxilium suum tulit, quia Europae occupationem inceperant, cum ad detinendum eos certe et definite proeliis ad Vindobonam, 1683, et ad Aquincum, 1686 anno, conferret.

## Innocentii XI causa canonizationis 
Anno 1956, a Pio XII papa, Beatus declaratus est: Augusti mensis die duodecimo celebratur.

## Nexus externus 
Categoria:Nati 1611
Categoria:Mortui 1689
Categoria:Beati
Categoria:Papae
Categoria:Legati pontificales
Categoria:Episcopi Novarienses
Alexander Volta

**Alexander Iosephus Antonius Anastasius Volta** (Comi natus die 18 Februarii 1745; ibidem die 5 Martii 1827 mortuus) fuit physicus Italicus. Ratio inter Alexandrum Voltam illustrem Comensem et potentissimos physicos Europaeos magni momenti videtur esse.

## Studia 
thumb|Alexander Volta.
Volta diu investigationi et scientiae libellorum conscriptioni, postea institutioni in Universitate Ticinensi (Papiae) et electricorum instrumentorum cogitationi atque ipsi confectioni se tradidit. Etiam ante pilae inventionem, studia sua ei paraverunt magnam famam et facultatem peregrinandi ad doctrinas exponendas, disceptandas cognoscendasque. Excultus, modestus et prudens homo, potestati obnoxius et Catholicus persuasus, erat: scientiae virtutibus suis mandata accepit, sed summo studio et alacritate publicorum civiliumque casuum non particeps fuit.

Alexander Volta nullo magistro doctrinam adeptus est: omnia per se ipse didicit; sua prima opera, maxime ad res electricas pertinentia, eum duxerunt ad construendum *Elektrophoron*, electrostaticarum machinarum exemplar inductione. Cum cognovisset electrophysiologicas observationes factas ab Aloisio Galvano de mortuis ranis, Volta incohavit studia quae eum duxerunt ad reperendum effectum quod ex eo nomen cepit et ad pilae inventionem.

Volta effectus est res consistens in cooriendo differentiae potentialis inter duos conductores cum coniunguntur.

Pilae inventum in electrici roboris usu positum initium fecit. Volta aeriformis corporis amplificationem quoque perspexit, cum aquarum vaporis et aeris amplificationis thermicae legem semper eodem pressu reperiret, ante Gaium Lussacem et Daltonem.

*Electrochemia
*Voltium
*8208 Volta

## Bibliographia
* *Voltiana, nel primo centenario della pila: contributo del R. Liceo-Ginnasio alle onoranze a Volta*. Comi, 1899 Textus apud *Internet Archive*
* Giuliano Pancaldi, *Volta: Science and culture in the age of enlightenment.* Princetoniae: Princeton University Press, 2003

## Nexus externi 
* Opera  
* Biographia 

Categoria:Physici Italiae
Categoria:Professores Universitatis Ticinensis
Categoria:Inventores
Categoria:Nati 1745
Categoria:Mortui 1827
Sanctus Antonius

**Sanctus Antonius** nominatur
#Sanctus Antonius Patavinus
#Sanctus Antonius Aegyptius
#Sanctus Antonius (Texia)
#Sanctus Antonius (Minnesota)
Antonius Patavinus

**Antonius Patavinus** vel **Antonius Olisiponensis** (natus *Fernando Martins de Bulhões* Olisipone in Lusitania circa annum 1195; mortuus Arcellae prope Patavium in Italia die 13 Iunii anno 1231) fuit theologus et orator a sacris Franciscanus. Sanctus et doctor Ecclesiae Catholicae est.

## Vita 
Fernandus de Bullonibus Olisipone in Lusitania, circa annum 1195, nobilibus locupletibusque ortus est parentibus. Quindennis puer in monasterium canonicorum regularium Sancti Augustini nomine *São Vicente de Fora* Olisipone intravit; Olisipone Conimbrigaeque philosophiae ac theologiae studiis incubuit et sacerdos ordinatus est. Sepultura Martyrum quinque Marocanorum ex ordine Fratrum Minorum vehementer commotus anno 1220 in eorum ordinem transiit. Conimbrigae in Sancti Antonii conventu nomen Antonii, eremitae Aegyptii, suscepit.

Anno 1220 ipse in Marocum missus adversa valetudine redire coactus vique ventorum in Siciliam delatus est. Anno 1221 Asisii capitulo ordinis generali una cum 3000 fratribus interfuit, ubi Sanctum Franciscum in vita vidit. Praedicatoris munere fungens tantam sui admirationem commovit, ut annis a 1222 ad 1224 Arimini et Mediolani, a 1224 ad 1227 in Francia meridiana et a 1227 ad 1230 iterum in Italia vocatus sit ad Valdensibus ac Catharis fidem Catholicam praedicandam. Vita eius paupertate Franciscana acta praedicationi fidem addidit et Bibliorum scientia immensa admirationi fuit, ut "arca Testamenti" atque "haeresum malleus" appellatus est.

Ab anno 1227 Antonius ordinis provincialis erat Patavii ac fratrum suorum studiis praefectus Bononiae. Quadragesimales sermones Antonii usque ad 30 000 hominum attraxisse dicuntur, ut nulla ecclesia turbam capere posset. Numerosae peccatorum conversiones, reconciliatio inimicorum, miracula ei attribuuntur. 

Multis autem peregrinationibus ac laboribus fessus, anno 1230 ab officiis se removit. Obiit Arcellae prope Patavium die 13 Iunii 1231, anno aetatis suae tricesimo sexto. A summo Pontifice Pio XII Ecclesiae Universalis Doctor die 16 Ianuarii 1946 declaratus est.

## Fontes 
thumb|right
* L. de Kerval (Ed.): S. Antonii de Padua vitae duae, Parisiis 1904

## Bibliographia 
* Jean Rigaud: *The life of St. Antony of Padua*. Catholic Truth Society, Londinii 1904. 
* Anton Rotzetter: *Antonius von Padua. Leben und Legenden*. Dietrich-Coelde-Verlag, Werlahae / Antonius-Verlag, Solothurn 1995, ISBN 3-87163-212-0 / ISBN 3-85520-034-3.
* Maximilian Wagner: *Da berühren sich Himmel und Erde. Symbol und Sakrament in den Sermones des Antonius von Padua*. Butzon und Bercker, Kevelarii 2002, ISBN 3-7666-2092-4 (simul thesis, Pontificia Universitas Gregoriana, Romae, 2000/2001).
* Beda Kleinschmidt: *Antonius von Padua in Leben und Kunst, Kult und Volkstum*, Dusseldorpii 1931 (= *Forschungen zur Volkskunde* 6-8)

## Nexus externi 
* Vita
* Basilica Patavina Sancti Antonii
* Sermones Sancti Antonii Latine et Italice
* 
* Antonius Patavinus in: Ökumenisches Heiligenlexikon
* Opera apud Migne Patrologia Latina

Categoria:Nati 1195
Categoria:Mortui 1231
Categoria:Doctores Ecclesiae Catholicae
Categoria:Franciscani
Categoria:Sancti
Bernardina Lordensis

**Maria Bernarda Sobeirons**, "Bernardicta Soubirous" vel "Bernardina Lordensis" et "Bernadetta Lordensis" appellata (Francogallice: *Bernadette Soubirous*, Occitanice: *Maria Bernarda Sobeirons*), sancta de Lapurdo, Gallia. Lordae nata, parentes eius fuerunt Franciscus et Aloysia Sobeirons (Francogallice, "Soubirous"). Adhuc puella, nec in studium nec in bonum nomen ingressa est. Pater eius male accusatus fuit et in carciunculo vetere vitam degebat. Anno percurrente 1864, Beatus papa Pius IX definivit conceptionem Beatae Mariae Virginis immaculatam dogma catholicum. Abhinc annos quattuor, Bernadetta in petram accessit duabus puellis concomitantibus, nec non Beatae Virginis speciatim Mariae experimentum habuit. Die 11 Februarii mensis censebatur experimentum mysticum Marialeque. Percucurrit cito fama apparitionum, et puella semper aegrotans divino modo sanata est. Ingressa est congregationem Filiarum a Charitate in Nevers, ubi mortua est in odore sanctitudinis personalis die 16 Aprilis 1879.

A Romano Antistite Pio XI beatificata 1925 atque in Sanctorum catalogum anno 1931 adscripta est. Dies festi annualis eius in 11 Februarii in Romani ritus Calendario exstat, memorante Ecclesia ritus Latini primae apparitionis Beatae Maria Virginis. 

## Pelliculae 
* 1943 - *The Song of Bernadette*
* 2011 - ''Je m'appelle Bernadette''

## Nexus externi  
* :fr:Notre-Dame de Lourdes

Categoria:Sancti
Categoria:Nati 1844
Categoria:Mortui 1879
Categoria:Mulieres
Categoria:Incolae Franciae
Categoria:Lorda
Orion (constellatio)

thumb|upright=1.5|Charta stellarum Orionis.
**Orion**  est constellatio et fortasse una notissimarum, et venatorem Orionem in mythologia Graeca repraesentat. Romani antiqui nomine **Venator** constellationem appellabant. Horatius in *Carminibus* et Vergilius in *Aeneide* de constellatione illa referunt.

thumb|Orion adhiberi potest propinquae stellae aliarum constellationum invenire.
In medio corporis constellationis est notum Cingulum Orionis, quod stellae Alnitak, Alnilam et Mintaka consistit. Tres pyramides magnae in Necropoli Gizensi, ab Aegyptiis antiquis aedificatae, conexum cum cingulo habere videntur, quia eadem structura ut linea et crassitudines quae stellarum propriae respondent habent.

Stella clarissima in Orione est Rigel (Beta Orionis), quae etiam septima clarissima in spatio a Tellure visa est.

## Stellae 
* α Orionis, nota nomine Betelgeuse.
* β Orionis, nota nomine Rigel.
* γ Orionis, nota nomine Bellatrix.
* δ Orionis, nota nomine Mintaka.
* ε Orionis, nota nomine Alnilam.
* ζ Orionis, nota nomine Alnitak.
* η Orionis, nota nomine Eta Orionis.
* θ Orionis, nota nomine Trapezium.
* ι Orionis, nota nomine Hatysa.
* κ Orionis, nota nomine Saiph.
* λ Orionis, nota nomine Heka.
* μ Orionis, nota nomine Mu Orionis.
* ν Orionis, nota nomine Thabit.
* ξ Orionis, nota nomine Xi Orionis
* ο Orionis, nota nomine Omicron Orionis
* π¹ Orionis, nota nomine Pi1 Orionis
* π² Orionis, nota nomine Pi2 Orionis
* π³ Orionis, nota nomine Hassaleh
* π4 Orionis, nota nomine Pi4 Orionis
* π5 Orionis, nota nomine Pi5 Orionis
* π6 Orionis, nota nomine Pi6 Orionis
* ρ Orionis, nota nomine Rho Orionis
* σ Orionis, nota nomine Sigma Orionis
* τ Orionis, nota nomine Tau Orionis
* υ Orionis, nota nomine Thabit
* φ¹ Orionis, nota nomine Khad Prior
* φ² Orionis, nota nomine Khad Posterior
* χ¹ Orionis, nota nonine Chi1 Orionis
* χ² Orionis, nota nomine Chi2 Orionis
* ψ Orionis, nota nomine Psi Orionis
* ω Orionis, nota nomine Omega Orionis

## Notae 

* Cingulum Orionis
* Sumiyoshi-taisha
* Telumehtar

## Bibliographia 
* 

* Ian Ridpath and Wil Tirion (2007). *Stars and Planets Guide*, Collins, Londinium. ISBN 978-0-00-725120-9. Princeton Universitl Press, Princeton. ISBN 978-0-691-13556-4.
* 

## Nexus externi 
* "Orion" apud Chris Dolan, *The Constellations and their Stars*
* "The Constellations" apud situm Internationalis Unionis Astronomicae

!
Categoria:Constellationes
Horstus Kasner

**Horstius Kasner** (natus Berolini die 6 Augusti 1926;, mortuus die 2 Septembris 2011) fuit pastor Protestanticus et pater Angelae Merkel, cancellariae Germaniae.

## De vita
Horstius Kasner ab anno 1948 primo Heidelbergae, deinde Hamburgi studebat. Anno 1954 cum uxore et filiola Angela in Megalopolim transiit, quae regio tum ad RPDG pertinuit.

Categoria:Alumni Universitatis Hamburgensis
Categoria:Alumni Universitatis Heidelbergensis
Categoria:Theologi Germaniae
Categoria:Sodales Iuventutis Hitleranae
Lingua Ruthenica

**Lingua Ruthenica** sive **lingua Ruthena**, nomina exonymica sunt:

* Lingua Ruthenica mediaevalis vel Ruthena mediaevalis, sive *Slavica orientalis antiqua* (ipsorum lingua: рѹсьскыи языкъ) 
* Lingua Ruthenica antiqua vel Ruthena antiqua (ipsorum lingua: руська мова) — lingua Slavica orientalis, quae in regionibus Rutheniae a saeculo quinto decimo usque ad saeculum decimum octavum usitata fuit;
* Lingua Belarusica vel *Belarussica*, sive Ruthenica Alba vel Ruthena Alba (ipsorum lingua: беларуская мова);
* Lingua Ucrainica sive Ruthenica australis vel Ruthena australis (ipsorum lingua: українська мова);
* Lingua Rusinica vel Russinica, sive Carpato-Ruthenica vel Carpato-Ruthena (ipsorum lingua: *русиньскый язык*);
* Lingua Russica nonnunquam Latine sic nominatur.

## Notae
Myzethra

**Myzēthra** *-ae f.* (Neograece: Μυζήθρα) est caseus translaticius non patorizatus ex sero caprino vel ovino, addito lacte, mollis, candidus, lubricus et granulatus, sapore recoctae salsae simili.

Variis magnitudinibus fit, sed forma saepissime est coni truncati. Recens et mollis venit, aut dulcis aut amara (haec dicitur "xynomyzethra"), aut etiam vetustata duraque (Anthotyrus). Edi solet vice dulcis cum melle, vel gustationis cum olivis et lycopersicis.

* Xynomyzethra Cretes

Categoria:Casei Graeci
Categoria:Casei lactibus variis confecti
Sagitta (constellatio)

**Sagitta** est una e minimis constellationibus, quae in caelo septentrionali sita imprimis aestate bene videri potest.
Constellatio cumulum stellarum globosum M71 continet, qui 13.000 sla distat.

## Stellae 
**Sahm** (Arabice: sagitta) aut classis spectralis G1 II est, 610 sla remota, aut classis G0 II ac 473 sla remota.
γ Sga aut classis M0 III ac 170 sla remota aut K5 III ac 274 sla remota est.
(Posteriores censurae secundum Hipparcum satellitem.)

## De Mythologia 
Quis hanc sagittam iecerit, non liquet:
* Heracles seu Hercules in aves Stymphales
* Sagittarius in Scorpionem
* Chiro Centaurus in Aquilam?

## Notae 

*Sagittarius (constellatio)

## Nexus externi 
* "Sagitta" apud Chris Dolan, *The Constellations and their Stars*
* "The Constellations" apud situm Internationalis Unionis Astronomicae

!
Categoria:Constellationes
Piscis Austrinus (constellatio)

**Piscis Austrinus** constellatio imprimis in caelo australi sita est, quae iam a Ptolemaeo astronomo Graeco descripta est. Stella lucidissima **Fomalhaut** est, quod nomen Arabicum *os piscis* vel *os balaenae* significat. 

## Stellae 
## Notae 

## Nexus externi 
* "Piscis Austrinus" apud Chris Dolan, *The Constellations and their Stars*
* "The Constellations" apud situm Internationalis Unionis Astronomicae

!
Categoria:Constellationes
Pecorinus Romanus

[thumb|Caseus *Pecorino Romano* cum [vinum|vino.]]
**Pecorinus Romanus** (Italiane *Pecorino Romano*) dicitur caseus quidam durus, salsus, Italicus, radendo et obterendo aptus, qui ex ovino fit lacte (unde sane nomen *pecorinus*). Cum Romanus esse dicatur, quoniam praecepta antiqua esse et Romana habentur, hodie maxime in Sardinia fit, praesertim Gavoi in urbe Nuorensi.

Pecorinus Romanus saepissime in fercula pastarum adhibetur, sicut caseus notissimus Parmensis Regianus seu Parmensis. Quoniam sapore magno, acere, salso est Itali solent eo uti in iuribus valde sapidis, praesertim in ferculis Romanis, e.g. in Pinnis Amatricianis. Potest autem in quolibet cibo Italico inveniri, nisi in bellariis. Optime possumus etiam moretum Vergilianum ex pecorino Romano recreare.

Alius est Pecorinus Romanus, alii sunt casei qui etiam pecorini nominantur, e.g. Pecorino Toscano, Pecorino Sardo, Pecorino Siciliano. Hi casei, cum non sint tam salsi, vel soli vel panibus infarcti edi solent.

Hodie caseus durus pecorinum Romanum imitans in civitate Visconsinia a societate Belgioioso Cheese confectus, quinque menses reservatus, nomine Romano in Civitatibus Foederatis venundatur. 

## Appellatio Originis Protecta 
Caseus sub nomine *Pecorino Romano* in civitatibus Europaeis venundatus debet in regionibus delimitatis Italiae et in modis definitis fieri; ab anno 1996 appellationem in Europa protectam habet.

## Nexus externi 
* De appellationibus lacticiniis Italicis 
* De appellationibus lacticiniis Europaeis 
* De caseo *Romano* in Visconsinia confecto

Categoria:Casei Sardi
Categoria:Casei Italici
Categoria:Casei ovilli
Categoria:Casei extra patriam ficti
Ādi Śaṅkara

**Sankara** (accuratius *Śankara*; scriptura devanagari शङकर; religiosis hodiernis *Sri Adisankara* vel *Sankaracarya* vel **Adi Shankara** (788 - 820) est praeceptor mysticus philosophus doctor theologicus hinduismus et apud Indos sicut sanctus veneratur. Natus anno 788 Kalady in Kerala Indiae, mortuus anno 820. Auctor est plurium operum in lingua Sanscrita, et diversas philosophias et de religione consolidavit. 

Clare affirmabat philosophiam *advaita vedantam*, quae diceret universum et Deum idem et individuum esse. Iter faciebat per Indiam doctrinas suas divulgans et decertans cum aliis disputatoribus simile claro Maṇḍana Miśra philosopho quod *advaita vedanta* et *Brahma Sutra* in tempore quae ab secta Mimansa monasticismus ridebantur. Quattuor monasteriorum (Sanscrite "math") conditor habetur et doctrinae *advaita vedantae* primus advocatus.

*Advaita*, quam Shankara docebat, non dualismum (*a* — *non*, *dvaita* — *dualitas*) significat. Praecepta in summa sunt:
* Absolutum (Brahman vel Deus in sensu absoluto) est realitas.
* Mundus est illusio.
* Anima incarnata ("jiva") absoluto non differt (solum est absolutum — *Brahman*).

* Philosophia Indica
* Religio Induica

## Notae 
## Nexus externi 
* http://vedantamission.tripod.com/SankaraPage.html (?)
* https://web.archive.org/web/20070715232437/http://www.divya-jyoti.de/Kalender/text_sankara.htm (?)
* http://en.wikisource.org/wiki/Author:Adi_Shankara (?)
* :en:Vedanta

Categoria:Nati saeculo 8
Categoria:Mortui 820
Categoria:Auctores Sanscritici
Categoria:Hinduismus
Categoria:Ontologi
Categoria:Philosophi
Categoria:Scriptores Indiae
Categoria:Eruditi
Categoria:Theologi
Bootes (constellatio)

thumb|upright=1.5|Tabula constellationis
**Boötes** est constellatio in caelo septentrionali, quod inter Herculem et Virginem constat. Si (Ursae Maioris spectas stellas curri temonem significantes, Arcturum stellam Bootis lucidissimam ultra temonem convenis.

Arcturus est gigantea rubra quae 36 annuae lucis spatia remota 30plum diametri Solis nostri habet. Arcturus in classe spectrali K2 IIIp est, cuius motio propria praeter Solem ab astronomo Edmundo Halley inventa est. Arcturus lucidissima stella caeli septentrionalis est eademque inter lucidissimas stellas totius caeli quartum locum tenet. Una cum Spica et Denebula triangulum vernale format.

Finibus publicis constellationum hodiernarum ab instituto IAU nominato definitis duae veteres constellationes abolitae sunt, nempe Quadrans Muri ad septentriones Draconemque spectans et Mons Maenalus ad meridiem Virginemque spectans.

Bootes iam inter 48 constellationes temporum antiquorum descriptum est, quae Claudius Ptolemaeus in libro suo commemorat.

Bootes Graece agitator iumentorum est.

Nomen pristinum constellationis est Arctophylax (Graece, 'pastor ursae' significat), quod nomen ex eo ortum est quod Arcturus stella principalis Ursae maioris "caudam" sequi videtur.

Arcturi nomen e lingua Arabica ortum est 'venatorem ursam intuentem' significans.

## De Mythologia 
Bootes Arcas, Iovis filius Callistusque, significare dicitur.

Alii eum Philomelem, filium Iasonis Demeteros, inventorem et curri et aratri, esse dicunt.

## Stellae 
Pulcherrima (vel Izar) stella duplex circiter 150 spatia lucis annuae remota est. Per telescopium stella lutea lucida videri potest quae a stella caerulea comitatur. Quod systema stellarum duplicum inter pulcherrima dici solet.

## Amnes meteorum 
Per Bootem Quadrantidae meteores volant, qui Nonis Ianuariis maxime videri possunt. Tum inter 40 et 200 meteores altera quoque hora spectandi sunt.

Nomen huius amnis ortum est de constellatione inveterata Muri Quadrante olim Booti finitima.

## Notae 

## Nexus externi 
* "Boötes" apud Chris Dolan, *The Constellations and their Stars* (anglice)
* "The Constellations" apud situm Internationalis Unionis Astronomicae (anglice)

!
Categoria:Constellationes
Sextilis

**Sextīlis** (-is, *m.*), nunc **Augustus** (-i, *m.*) est mensis octavus in Calendario Gregoriano. 31 dies habet. Erat mensis sextus in Calendario Iuliano, unde nomen *Sextilis* venit. Nomen *Augustus* a nomine Imperatoris Octaviani Augusti deducitur.

## Minutiae 
* Signa zodiaci:
*: Leo (♌) ante 22 Sextilis
*: Virgo (♍) post 23 Sextilis
* Lapis natalis est chrysolithus
* Flos est papaver.

*Sextilis (astrologia) 

Categoria:Menses
Mons Palatinus

thumb|Septem montes Romani Anglice et Latine delineati

**Palatinus mons** seu **Palatium** est unus ex septem montibus Romae. Civitas Romana in illo monte est fundata, et vestigia habitationis humanae ab anno circa 1000 a.C.n. ibi sunt inventa. Ibi Romulus et Remus a lupa sunt inventi ibique a pastoribus *Roma Romulea* casam Romuli continens sive *Roma quadrata* condita est. Post temporibus rei publicae liberae ibidem etiam Imperatores Romani domus suas erexerunt. Nomen Palatini montis de dea Pale provenisse dicitur quamvis fuerint qui ab urbe Arcadica Pallantio dicerent ob Evandrum inde oriundum. Mons nunc est reservatio archaeologica. Collis Germalus nunc pars Palatini est.
## Notae 
*Templum Apollinis in Palatio

## Bibliographia 
* "Roma" in 

Categoria:Septem montes (Roma)
Categoria:Campitelli
Aristides

*Si quaeris sophistem saeculi secundi p.C.n., vide Publius Aelius Aristides*
thumb|Ostracum Aristidis nomine inscriptum
**Aristides** (Ἀριστείδης), Lysimachi filius, Atheniensis, aequalis fere fuit Themistoclis, et cum eo de principatu saepe contendit. Aristides, qui interfuerat pugnis apud Marathona et Salamina, erat dux Atheniensium apud Plataeas. Hic vir aequitatem et virtutem semper coluit. Itaque unus post hominum memoriam cognomine *iustus* appellatus fuit et exemplum virtutis remansit. 
## De cursu honorum 
Quanquam adeo excellebat abstinentia, suffragiis tamen civium damnatus fuerat, et exsilio decem annorum mulctatus. In hoc iudicio, quod Graeci *ostracismon* vocant, animadvertit quemdam scribentem in testula ut Aristides e patria pelleretur. Tum quaesivit ab eo quare id faceret ; cui ille respondit : "Aristidem ignoro ; sed mihi non placet istum hominem praeter ceteros iustum appellari." Revocatus deinde ab Atheniensibus, Aristides maxima munia implevit. In primis Atheniensium dux Plataeensi pugna fuit. Sed, cumulatus honoribus, in summa paupertate decessit, et vix reliquit unde efferretur. Filius eius Lysimachus unus e colloquentibus in Platonis dialogo Laches est.
## Apud Ciceronem 
Cicero haec de Aristide scripsit:
Themistocles post victoriam eius belli, quod cum Persis fuit, dixit in contione se habere consilium rei publicae salutare, sed id sciri non opus esse; postulavit, ut aliquem populus daret, quicum communicaret; datus est Aristides. Huic ille, classem Lacedaemoniorum, quae subducta esset ad Gytheum, clam incendi posse quo facto frangi Lacedaemoniorum opes necesse esset. Quod Aristides cum audisset, in contionem magna exspectatione venit dixitque perutile esse consilium, quod Themistocles adferret, sed minime honestum. Itaque Athenienses, quod honestum non esset, id ne utile quidem putaverunt totamque eam rem, quam ne audierant quidem, auctore Aristide repudiaverunt. Melius hi quam nos, qui piratas immunes, socios vectigales habemus.

## Notae 

## Fontes 
*Aristoteles,  *De republica Atheniensium* 22-24
*Herodotus,  *Urania* 79-81 et 95
*Plato, *Meno* 94a
* Plutarchus, *Vitae Parallelae*ː Aristides

## Nexus externi 
* De Aristide in Harry Thurston Peck, ''Harper's Dictionary of Classical Antiquities'' (1898).

Categoria:Politici Graeci antiqui
Categoria:Mortui 468 a.C.n.
Categoria:Nati saeculo 6 a.C.n.
Septimontium

**Septimontium** est septem collium orbis in quo urbs Roma condita est. Traditur urbs condita esse in monte Palatino, et postea vallem inter Palatinum et Capitolinum occupavisse, ubi Forum Romanum et deinde fora imperatoria aedificata sunt. Mons Capitolinus sedes religionis Romanae factus est. 

Septimontium ex his collibus constat:
*Palatinus
*Aventinus
*Capitolium
*Quirinalis
*Viminalis
*Esquilinus
*Caelius

Sunt extra septimontium alii quoque colles:
*Pincius
*Velia
*Oppius et Fagutalis (in Esquilino)
*Cispius (in Viminale)
*Ianiculum
*Vaticanus
*Arx et Tarpeium (partes Capitolii)

## Notae 
## Bibliographia
*Heiken, Grant, Renato Funiciello, et Donatella de Rita. 2013. Capitulum 11: Field Trips in and Around Rome. In *The Seven Hills of Rome: A Geological Tour of the Eternal City.* Princetoniae: Princeton University Press. ISBN 9780691130385. 

## Nexus externi
!
Categoria:Topographia Romae urbis
7
Ciaranus Minor

**Sanctus Ciaranus Minor** sive **Sanctus Ciaranus Cluanensis** sive **Sanctus Ciaranus filius artificis** vixit saeculo sexto.

## Loci 
*617?? *Annales Cambriae*
:544	an. C Dormitatio Ciarani.
**Annales Ultonienses*
:512: Natiuitas sancti Ciarani filii artificis
:517: Uel secundum alium librum: Natiuitas Ciarani hoc anno.
:549: Dormitacio filii artificis, .i. Ciarani, anno .xxx.iiii. etatis sue, uel anno .7. postquam 
**Vita S. Ciarani Cluanensis*
:Beatus et venerablilis abbas Queranus, nobili ac religiosa Scotorum stirpe editus, patre Beoid, id est Boeus, nomine, qui artifex curruum erat, matre vero Darerca, ex quibus multi sancti nati sunt.
*1257?? *Anales Cotonenses*
:549: Ciaranus filius artificis xxx.iii. etatis sue anno in Christo quieuit.

Categoria:Sancti
Categoria:Nati 516
Categoria:Mortui 546
Ciaranus Maior

**Sanctus Ciaranus Maior**, sive **Beatissimus episcopus Ciaranus sanctorum Hibernia primogenitus**, est primus sanctus Hibernicae nativitatis. Vixit saeculo quinto.

## Loci 
*Saeculo 12? *Chronicon Scotorum* (parte 28)
:486: Quies sancti **Ciarani Daimlíag** cui **Patricius** euangelium suum largitus est.

Categoria:Sancti
Categoria:Nati saeculo 5 aut 6
Categoria:Mortui saeculo 6
Brauron

**Brauron** seu **Braurona** (Graece ; Neograece Βραυρώνα) fuit  antiquus Atticae vicus in Graecia iuxta septentrionalem ripam fluminis Erasini. Vetustam Artemidis iconem ligneam ibi venerabantur, quam Iphigenia e Tauride advexisse dicebant. 

## Loca proxima
* Artemis, ad septentrionem
* Limani Mesogeium, ad meridiem
* Markopoulo Mesogeium, ad occidentem septentrionalem
## Fontes 
* Pausanias libro primo *Graeciae descriptionis* 33.1
## Nexus externi
** Museum Archaeologicum Brauroniensis (Anglice)
** (Anglice)
** Brauron - perseus.tufts.edu (Anglice)

Image:Brauron.jpg|Fons sacra et stoa
Image:Brauron2.jpg|Effigies votiva
Image:Brauron3.jpg|Antrum, fortasse fanum Iphigeniae

Categoria:Attica antiqua
Categoria:Loci archaeologici Graeciae
Categoria:Templa
Categoria:Sanctuaria
Tangsudo

**Tangsudō** *-nis, f.* est ars martialis a Corea oriunda. Coreanum nomen (당수도 sive 唐手道) idem significat ac "via (sive schola) manus Thang" (nempe Domus Thang Sinensis). Creditur peritum artis martialis Hwang Kee composuisse vulgavisse hanc scholam ex variis scholis. Ab Carolo Norris vulgata est in mundo occidente.

## Bibliographia 
* Tang Soo Do: The Ultimate Guide to the Korean Martial Art, Kang Uk Lee, ; 
* Complete Tang Soo Do Manual: From White Belt to Black Belt, Ho Sik Pak & Jack Pistella, 
* Complete Tang Soo Do Manual: From 2nd Dan to 6th Dan - Volume 2, Ho Sik Pak & Jack Pistella, 
* Byrne, Richard and Mitchell, Penny. This Is Tang Soo Do. Malden, MA:American Tang Soo Do Association. 2001. Library of Congress Control Number 2001116262
* Hwang, K. (1995). History of Moo Duk Kwan celebrating the 50th anniversary, 1945–1995. United States: s.n. .
* 
* Hancock, J. and Plyler, J. (2004). The International Tangsoodo Alliance Official Instructor's Manual, Revised Edition. Guthrie, KY: International Tangsoodo Alliance.

## Nexus externi 
*Accademia Italiana di Tangsudo
*World Moo Duk Kwan Federation (Schola pristina ab Hwang Kee)
*International Tang Soo Do Federation 

Categoria:Artes martiales
Ioannes Carzou

(natus *Garnik Zouloumian*, Armenice *Գառնիկ Զուլումեան*, Halapiae die 1 Ianuarii 1907; mortuus in Marsac-sur-l'Isle die 12 Augusti 2000) tabularum pictor aedificiorumque ornator, e nobilissima antiquaque Armeniae familia ortus, Gallus factus est, et Vesunnae in Gallia, die tertio ante idas Augusti anni 2000, aetate 93 annis mortuus est . Interque nationes fama sua praeclara fuit. Inter Gallicos pictores, non solum optimus collega fuit, sed etiam fidelis amicus. Aliquoties nam emebat collegarum tabulas, apud picturarum mercatores. Ita eum emisse aliquam tabulam suam quondam accepit Maurice Boitel.

## Nexus externi
*Necrologium Novi Eboraci: *The New York Times* 
*Pinacotheca

Categoria:Nati 1907
Categoria:Mortui 2000
Categoria:Artifices Armeniae
Categoria:Incolae Imperii Ottomanici
Categoria:Incolae Syriae
Categoria:Ornatores domorum
Categoria:Pictores Franciae
Jansem

**Jansem** (natus *Jean-Hovanes Semerdjian* 1920 in Armenia, mortuus Franciae die 27 Augusti 2013) fuit pictor. Cursus Jansemis inter nationes ab anno 1957 notatur; exponit autem in Italia, Helvetia, Britannia, et Civitatibus Foederatis Americae. Ab anno 1969, opus magne delectatur in Iaponica: musea duo in Tocio Nagoiaque ei dedicata sunt. Ingenium tamen Jansemis nondum notum est in Gallia. Ars humanistica Jansemis ex pictoribus Bruegel, Franciscus Goya, Daumierque oritur.

Categoria:Pictores
Categoria:Nati 1920
Categoria:Mortui 2013
Ara Güler

thumb|Ara Güler, photographema 2016.
**Ara Güler** (Armenice Արա Կիւլեր, Constantinopoli natus familia pharmacopolarum Armenicorum 16 Augusti 1928; mortuus ibidem die 17 Octobris 2018) fuit Turciae diurnarius photographicus et photographus. Agnomen honorarium ei est "Oculi Constantinopolis" et "Photographi Constantinopolis".

## Vita
Absolutorio scholastico recepto histrionica edidicit apud Muhsin Ertugrul, ut scaenarum moderator sive auctor theatricus fieret. Denique oeconomiae studuit et diurnariam artem imaginum amplexus est. Anno 1950 apud diaria Turcica "Yeni Istanbul" institutus est et apud periodicum "Hayat" sectionem imaginum moderatus est. Ex anno 1958 pro variis foliis internationalibus (Time-Life, Paris Match, Stern) de rebus in Asia occidentali gestis imaginibus rationem reddebat. Marcus Reboud et Henricus Cartier-Bresson ei persuadebant, ut pro agentura *Magnum Paris* operam daret.

Anno 1961 a moderatoribus periodici "Photography Annual" in circulum septem photographorum optimorum totius mundi electus est. ETiam membrum factum est in sodalitate Americana *American Society of Magazine Photographers*. In America, cum invitatus esset, et expositio et liber cum titulo *Creative American* fructui publico erant. Folia "Leica Magazin" ei numerum specialem dedicavit velut "Camera Magazin". Anno 1999 in Turcia *totius saeculi 20 photographus* declaratus est.

Orhan Pamuk declaravit se notionibus omnibus photographi istius quoad Constantinopolis animam assentiri. Itaque sinivit librum autobiographicum imaginibus eius ornari.

## Expositiones selectae
*1968: photokina, Coloniae Agrippinae
*1972: Bibliothèque Nationale, Lutetiae
*1987: American Chamber of Architects, Vasingtoniae
*1988: Sådan Er Verden, Othaniae / Hagae
*1988: Press Museum, Constantinopoli
*1993: Centre Culturel Français, Lutetiae
*1994: Landesmuseum, Dusseldorpiae
*1999: form nord, Worpswede
*2000: Huckleberry Gallery, Londinii
*2003: Fotografie Forum International, Francofurti ad Moenum

## Nexus externus 
*Brevissima biographia
* Situs proprius

Categoria:Artifices Armeniae
Categoria:Diurnarii Armeniae
Categoria:Artifices Turciae
Categoria:Auctores Turcici
Categoria:Diurnarii Turciae
Categoria:Photographi
Camelopardalis (constellatio)

**Camelopardalis** est ampla constellatio caeli septentrionalis sine stellis lucidioribus.

Inter constellationes claras Ursam Maiorem ac Cassiopeiam et stellas praeclaras Polarim (in Ursa Minore sita) ac Capellam (in Auriga sita) magna area se pertinet, qua in area nullae stellae lucidiores sunt. Hac in regione Camelopardalis sita est, tantum e stellis quartae, quintae, sextae magnitudinis composita.

Stella lucidissima β Camelopardalis magnitudine 4,m03 est.

## De historia 
In temporibus antiquis stellae Camelopardalis nullo in sidere erant. Tandem vir doctus Batavus Petrus Plancius anno 1613 Camelopardalem descripsit, videlicet ut quasi „lacunam“ in caelo sitam compleret.
Astronomus Germanus Iacobus Bartschius anno 1624 eam constellationem in libro suo *Planisphaerium Stellaris* appellato nomine Cameli commemoravit.

## Stellae et nebulae 
* β Camelopardalis stellarum duplicum systema 998 spatia lucis annuae remotum est. Stella principalis e classe spectrali G0 Ib est, cum comes candida classis spectralis A5 sit. 
* 11 Camelopardalis circiter 600 sla a Sole remota e stellis classium spectralium B3 et K0 constat. 
* NGC 2441

## Notae 

## Nexus externi 
* "Camelopardalis" apud Chris Dolan, *The Constellations and their Stars*
* "The Constellations" apud situm Internationalis Unionis Astronomicae

!
Categoria:Constellationes
Leopoldus Biwald

exponitur]]
**Leopoldus Biwald** (* 16 Februarii 1731 Vindobonae, † 8 Septembris 1805 Graecii) erat professor Universitatis Graecensis.

Biwald, sodalis Societatis Iesu, doctor theologiae, 1761 professor rhetoricae et deinde physicae factus est. Annis inter 1786 et 1787 et iterum inter 1798 et 1799 rector magnificus Unversitatis Graecensis fuit.

Praeter operam in physicis datam philosophia naturalis etiam maior cura domini Biwald erat. Biwald vagans plantas sibi ignotas colligere solebat quas resolveret et postea ex eis catalogum faceret, plene spiritu Linnaei.

## Opera 
**Theoria philosophiae naturalis, redacta ad unam legem virium in natura existentium auctore J. R. Boscovich S. I. ab ipso perpolita et aucta. Ex prima Editione Veneta cum Catalogo operum eius ad annum 1763*. Graecii 1765.
**De obiectivi Micrometri usu in Planetarum diametris metiendis. Exercitatio optico-astronomica habita in Coll. P. P. S. I.* Romae 1765; Graecii 1768.
**Physica generalis et particularis quam auditorium philosophiae usibus accomodavit Leopoldus Biwald etc. etc.* Graecii 1766; editio secunda. 1769; editio tertia 1774 (illustris liber scolasticus rudimentum physicae).
**Selectae ex amoenitatibus academicis Caroli Linnaei dissertationes ad universam naturalem historiam pertinentes, quas edidit et additamentis auxit L. B. e. S. I.* Graecii 1764.
**Dissertatio de studii physici perpetuis mediis et cum scientiis reliquis nexu*. 1767.

## Bibliographia
* Eva Maria Wagner: *Leopold Biwald - Leben und Werk : Physik - Fachdidaktik im Wandel der Zeit am Beispiel der Elektrizität und des Magnetismus*, Graecii 2011 (hic in interreti)
* Michael von Kunitsch: *Biographie des Herrn Leopold Gottlieb Biwald, der Weltweisheit und Gottesgelehrtheit Doctor, ehemahliges Mitglied des aufgelösten Jesuitenordens, ordentl. und öffentlicher Professor der Physik, Senior und Director der philosophischen Facultät, und gewesener Rector Magnificus an dem k.k. Lycäum zu Grätz*. Tanzer, Graecii 1808
*Vita apud BLKOe

Categoria:Nati 1731
Categoria:Mortui 1805
Categoria:Physici Austriae
Categoria:Auctores Latini recentiores
Categoria:Professores Universitatis Graecensis
Gresseium in Bria

[thumb|250 px|Aubervilliers: [curia municipalis ]]
250 px|thumb|Aubervilliers: communis tabula

**Gresseium in Bria** (Francogallice **Gretz-Armainvilliers**) est commune Francicum 8&thinsp;237 incolarum (anno 2012) praefecturae Sequanae et Matronae in regione Insula Franciae. Incolae nominantur Gallice "Gretzois"

## Geographia 
Situs in campo Briae vicus abest:

* 32 km a Lutetia
* 28 km a Meloduno
* 38 km a Statione ferriviaria Lutetiae-Orientalis (Paris-Est) (20 minuti ferrovia), Statio RER Magenta (statio septentrionalis) pour le RER E (Eole) (35 minuti in RER)
* 20 km a Disneyterra Lutetiae

## Urbes finitimae 
* Tournan-en-Brie
* Presles-en-Brie
* Ozoir-la-Ferrière
* Chevry-Cossigny

## De historia 
Urbicula medio aevo condita est. Ibi primum aeroplanum a machinatore Clemente Ader creatus est.

## Administratio 
## Scholae 
* Collegium Hutinel
* Schola Georgio Travers dicata (materna, primaria)
* Schola Victori Hugo dicata (materna, primaria)
* Schola Leclerc (materna, primaria)
* Lycea in Roissy in Bria, Turnano in Bria (Tournan en Brie), Oratorium (Ozoir la Ferriere)

## Incolae 
*

## Patrimonium religiosum 
* Ecclesia Sancti Ioanni Baptistae dicata: triptycus (de Virginis Mariae vita), tabulae pictae (MH), iacens Johannis Gretzi ( 1318) (MH), Virgo cum puero, duae petrae stratae tumuli saeculi XIII (Vide imagines)

## Oeconomia 
* Urbi multi mercatores (ex quibus plurimi tonsores) sunt et supermercati (Intermercatus, Leader Price, ED), sed etiam duae aerae: altera artium, altera artificum inter quas existit officina *Leader Price*.

## Homines clari 
* Clemens Ader primi aeroplani faber qui volet "Eolus" in Gretzo!
* Mauritius Papon, anno 1998 ut Regiminis Vippiacensis publicus agens societatis scelerum contro humanitatem et criminum causa damnatus est. Falsi testimonii medici gratia liberatus, usque ad mortem in urbe vixit et ibi sepultus est .

## Monumenta locaque visitanda 
* Castellum in Bois-Vignolles (saeculo XIX)
* Castellum Rothschild: magnum palatium normandiae aedificata in loco castelli ducis Penthievrae
* Silva dominii Armainvilliers, magnus hortus dominii Pereire (SI), Stagnum Armainvilliers, Stagnum "mare Pinçon", palus claustrorum Nigrorum, Cursus salutis praeter pilamallei agrum in silva.
* Pilamallei ager Clemens Ader in castelli Pereire terra
* Magnus hortus vallis dominarum (fr:*Val des dames*): arboretum patet 16 hectaris includitque multa arborum genera e quinque continentibus
* Castellum vallis dominarum
* *Uranoscope* (telescopium)
* Monumentum Clementi Ader dicatum

## Festa 
* Mercatus: Veneris die
* Feriae sancti partoni : dominica die proxima ad die 24 Iunii
* venatio, piscatio, ambulare in silva, Via GR14. Tabernacula silvestria.
* Merces infimae

## Urbes geminae 
* Nullae

* Index communium praefecturae Sequanae et Matronae

## Nexus externi 
* Urbis pagina interretialis
* 
* De hoc communi apud cassini.ehess.fr

Categoria:Communia praefecturae Sequanae et Matronae
Categoria:Loci habitati praefecturae Sequanae et Matronae
Urbanus I

**Urbanus** (natus ex Urbe; mortuus 230), sanctus ab ecclesia dictus, fuit Romae episcopus. ab anno 222 usque ad annum 230. Venit ad mare anno in quo Heliogabalus occideretur, Alexandro Severo imperatore regnante. 

## Vita 
[thumb|upright=0.8|left|*Urbanus I* (imago aetatis posterioris, [tesselatum opus in Basilica Sancti Pauli extra moenia).]]
Urbanus episcopus Romae electus est anno 222, post Calixtum Primo, mortuo iacto per fenestram in seditione in Christianos. Septimus decimus papa habetur in indice paparum Ecclesiae Catholicae Romanae.

Quiete autem confert cum  imperio Romano. Novus enim princeps, Severus Alexander benignus erat in Christianos. At tamen, querela cum Hippolyto adhuc ecclesiam Catholicam contaminat et perdurat usque ad Pontianum, pontificem maximum sequentem. 

Decrevit ut vasa sacra essent argentea, et viginti quinque pateras hoc metallo benedexit parochiis Romae. Iussit ut dona stipesque  ecclesiae data solum pauperibus cultuque divino usae essent.

## Sancti sui temporis 
Eusebius in historia sua eum notat et nominatur in inscriptione in Coemeterio Callisti, sed pauca nota sunt de eius vita. Breviarium Ecclesiae Catholicae de eius multis conversis loquitur, inter quos sunt Valerianus, maritus  Sanctae Caeciliae,fraterque Tiburtii, et profert eum pati martyrium et sepultum esse in Coemetario Paetextati.

## Cultus 
thumb|upright=0.8|Urbanus I. 
Urbanus in Germania dicitur patronus vindemiarum: ecclesia autem et principes saepius intervenerunt in medio aevo ne haec devotio modum excederet.Populus orabat eum in tempestatibus et contra dolores artuum et ebrietatem. Sanctus Urbanus est patronus, in aliquibus locis, e.g. urbis Mosae Traiecti, archidioecesis Toletanae, dioecesis Trecensis, et archidioecesis Valentinae. 

Dies feriae est 25 Maii.

## Nexus externi 
* Fontes Latinae de papis usque ad annum 530 (Papa Felix IV)
** Liber pontificalis
* Decretum de communi Vita et Oblationibus Fidelium

Categoria:Martyres
Categoria:Papae
Categoria:Sancti
Bahusiana provincia

**Bahusiana provincia**, vel **Bahusia** tantum, (Suecice *Bohuslän*; Danice *Bohuslen*; Norvegice *Båhuslen*) est provincia in maxime septentrionali litoris occidentalis Gothiae regione in Suecia sita. Numerus civium est circiter 271&thinsp;000 incolarum.

## Notae 
Categoria:Provinciae Sueciae antiquae
Sculptor (constellatio)

**Sculptor** parva quaedam constellatio in caelo australi sita est quae ab astronomo Nicolao de Lacaille primum descripta est.

Is primo hanc constellationem ***Officinam Sculptoris*** appellavit, quod nomen postea in ***Sculptorem*** abbreviatum est. 

In Sculptore sidere Polus galaxiae meridionalis situs est. Etiam *Sculptorem Systema* invenies, galaxiam parvam Turmae Localis in qua et Via lactea est.

## Stellae 
N. b. : Numeri notati mensi sunt a satellite Hipparcos nominata *Hipparchos catalogue: query form* apud archive.ast.cam.ac.uk

## Nebulae 
* Galaxias NGC 55 
* Galaxias NGC 134 
* Galaxias NGC 253 
* Cumulus Stellarum NGC 288 
* Galaxias NGC 300 
* Galaxias NGC 613 
* Galaxias NGC 7507 
* Galaxias NGC 7793

## Notae 

## Nexus externi 
* "Sculptor" apud Chris Dolan, *The Constellations and their Stars*
* "The Constellations" apud situm Internationalis Unionis Astronomicae

!
Categoria:Constellationes
Fornax (constellatio)

**Fornax** constellatio in caelo australi sita est. Quae ab astronomo Nicolao Ludovico de Lacaille in honore viri arte chemica docti Antonio Laurentio de Lavoisier appellata est. Stellae lucidiores in hac constellatione rarae sunt; α Fornacis tantum quartae magnitudinis est. Commendanda autem constellatio est ut telescopio lustres, cum permultas galaxias contineat. Praeter Fornacis galaxiam tantum 450.000 spatia lucis annuae remotam quae in numero galaxiarum turmae localis habetur, medium cumuli galaxiarum 600 centena milia spatiorum lucis annuae remoti huic constellationi inest. Qui cumulus post illum in Virgine situm proximum est cumulorum galaxiarum magnorum. Multae huius galaxiae iam telescopio parvo spectari possunt.

## Stellae 
N. b. : Numeri excerpti sunt e mensionibus Satellitis Hipparcos vocatae *Hipparchos catalogue: query form* apud archive.ast.cam.ac.uk.

## Nebulae 
* Nebula planetaria NGC1360
* Galaxias MCG -06-07-001 (Pumilio Fornacis)
* Galaxias NGC1097
* Galaxias NGC1316
* Galaxias NGC1344
* Galaxias NGC1350
* Galaxias NGC1365
* Galaxias NGC1374
* Galaxias NGC1379
* Galaxias NGC1380
* Galaxias NGC1387
* Galaxias NGC1398
* Galaxias NGC1399
* Galaxias NGC1404
* Galaxias NGC1425

## Notae 

* Hubble Deep Field

## Nexus externi 
* "Fornax" apud Chris Dolan, *The Constellations and their Stars*
* "The Constellations" apud situm Internationalis Unionis Astronomicae

!
Categoria:Constellationes
Iosephus Fischer

thumb|right|Joschka Fischer (2014)

**Iosephus Martinus,** vel potius **Joschka Fischer**, vir rerum politicarum peritus in publicis Germaniae rebus ad annum 2005 versatus est. Natus est Gerabronni die 12 Aprilis 1948.

## Cursus honorum 
Fischer annis 1983 - 1985 Legatus Dietae Foederalis Germaniae fuit. Tum Dietam Foederalem reliquit, quod Virides tum a legatis flagitaverunt, quod post duos annos id facerent. Eo anno autem Administer Hassiae Oecologiae et Energiae creatus est et ad annum 1987 mansit, cum Gualterius Wallmann (CDU) praeses ministrorum Hassiae electus est. Anno 1991 autem iterum Administer Hassiae a Ioanne Eichel (SPD), praeside ministrorum novo electo, nominatus est. Iterum Oecologiae providit. Anno 1994 autem iterum in Dietam Foederalem electus est et ibi ad annum 2006 mansit. Ab anno 1998 usque ad annum 2005, is, qui in partibus Viridibus maxima afficiebatur auctoritate, fuit minister negotiorum externorum et cancellarii foederalis vicarius. Quem officium post electionem anni 2005 reliquit, cum CDU et SPD factiones novam coalitionem fecerunt.

## Post officia 
Fischer nunc consultus rerum politicarum laborat, orationes varias habet.

Categoria:Nati 1948
Categoria:Homines vivi
Categoria:Administri Foederales Rerum Exterarum
Categoria:Cancellarii Vicarii Germaniae
Categoria:Legati Diaetae foederalis Germaniae
Graecium

**Graecium** seu **Gracia** (Theodisce *Graz*) est caput et maxima Styriae urbs, necnon sedes Dioecesis Graecensis-Seccoviensis, ad flumen Muram sita. Anno 2005, numerus incolarum fuit fere trecenti milia hominum.

## Etymologia 
[thumb|[Turris horologii, signum Graeciae.]]
Vocabulum *Graecium* sicut *Graz* derivatur de vocabulo *gradec,* quod Slovenice 'parvam arcem' significat.

## Geographia
* Murus

## Historia 
thumb|upright=1|*Graz.* Georgii Matthaei Vischero (1670).
Ubi hodie urbs Graecia sita est, olim castellum Romanum fuit et postea arx Slavorum. Anno 1125, Graecia primum commemorata est in documento monasterii vicini nomine Rein. Ex saeculo decimo quarto, Graecia fuit residentia Habsburgorum, regentum Austriae Interioris, quae constitit et Styria et Carinthia et partis Italiae Sloveniaeque recentis. Anno 1585, Universitas Graecensis instituta est. Anno 1809, Franci Graeciae castellum deleverunt quia non voluerunt habere castellum, quod nemo prius delere quivit. Solum Uhrturm et Glockenturm iam adsunt, collis, ubi castellum fuit, nunc hortus magnis cum arboribus est. Anno 2003 Graecia caput culturale Europae fuit.

## Institutiones litterarum 
### Universitates 
* Universitas Carola-Francisca
* Universitas Technica
* Universitas Medica
* Universitas Musicae et Artis

### Bibliothecae 
* Bibliotheca Universitatis Graecensis
* Bibliotheca Provincialis Styriaca

## Incolae notabiles 
* Arnoldus Schwarzenegger, histrio et pristinus gubernator Californiae
* Clemens Ioannes Setz, scriptor
* Henricus Fischer, pristinus praeses Austriae
* Ioannes Bernardus Fischer de Erlach, architectus temporis Baroci

## Notae 

* Dioecesis Graecensis-Seccoviensis
* Saccharificium Graecense
* 2806 Graz

## Bibliographia 
* Salej, Nadja. 2016. "Why avant garde Graz is Vienna’s cooler little sister." *The Guardian,* 4 Octobris 2016.

## Nexus externi 
* Pagina legitima urbis 

!
Categoria:Styria